Lav et referat af nedenstående tekst:

Tekst:
Skridtet fra 'Bette Balkan' til Gigantium har ikke været gigantisk for Aalborgs nye stortalent på højreback, Mads Hoxer Hangaard. Han er kommet godt fra start for aalborgenserne. Torsdag aften debuterer han i Champions League, når Hansen og Co. starter jagten på Final4 med en hjemmekamp mod slovenske Celje. - Jeg glæder mig helt vildt. Jeg ser frem til at spille min første Champions League kamp og så på hjemmebane, det bliver rigtig fedt, siger den 22-årige spiller, der sidste år også fik landsholdsdebut. Se hele interviewet med Mads Hoxer i bunden af artiklen. Der er derfor nok at smile af for thyboen, der er kommet perfekt fra start i Aalborg med fuld pointhøst og Super Cup-sejr siden skiftet fra Mors-Thy og hjemmebanen på 'Bette Balkan', hvor han fik debut i 2018. - Nu har jeg heller aldrig spillet og prøvet mig som Champions League-spiller før, så jeg er spændt på, hvor jeg står i forhold til det, smiler Mads Hoxer, da TV2 Nord fanger ham dagen før debuten. Den 22-årige kommer fra en rigtig håndboldfamilie, hvor både far Flemming Hangaard og onkel Martin Hangaard har gjort sig på øverste hylde med harpikskuglen. Alligevel er det noget andet, når holdkammeraterne er OL-medaljevindere som Hansen, Mølgaard og Palmarsson og succeskriteriet er Final4. De nye holdkammerater og deres bugnende CV'er tager Hoxer ganske roligt. - Dem (stjerner, red.) har vi da mange af heroppe, og det er bare fedt, for det betyder der kommer rigtig tryk på træningen og det at de har prøvet så meget international, giver også noget til os unge, siger Mads Hoxer og fortsætter om den nye tilværelse som spiller i 'en af verdens bedste klubber'. - Det har været fantastisk som alle har taget godt imod mig. Man falder hurtig ind i rytmen, og nu starter kampene for alvor med Champions League, siger han. Aalborg Håndbold er foruden Celje havnet i pulje med Elverum fra Norge, Kielce fra Polen, Pick Szeged fra Ungarn, Barcelona fra Spaniel, THW Kiel fra Tyskland og Nantes fra Frankrig. Kampen mod Celje er derfor en af dem, der helst skal give to point, erkender Mads Hoxer forud for debuten. Aalborg møder Celje klokken 18:45 torsdag.

Referat:
Jagten på at overgå forrige sæsons finaleplads i verdens største klubturnering indledes torsdag.